Document ID: /roh_data/filtered/fineweb-2-filterrobots_roh.jsonl.gz/3874

La Confederaziun ha preschentà in nov cudeschet da votaziuns. Da nov survegnan aderents ed adversaris tuttina bler plaz. Sper quai è el pli survesaivel e pli modern.
Cudeschet «federal» meglier ch'il «chantunal»
La Pro Senectute dal Grischun ed er jugend.gr beneventan il nov design. Cunzunt en cumparegliaziun cun il cudeschet chantunal actual. Quel haja bler text e na saja betg structurà fitg bain, vegn crititgà.
Chantun ponderescha dad era reveder il cudeschet
La cumissiun da redacziun dal Cussegl grond ponderescha ussa dad er ir sur il «cudeschet». Plans concrets na dettia quai dentant anc betg, ha ditg il president Martin Aebli.